Nielen voda v meste tečie neskutočne špinavá. Ulice na tom nie sú o nič lepšie...
Sereď | Skutočne to vyzerá na stále väčší záujem občanov o mesto a podmienky, ktoré im v ňom na život vytvárajú volení zástupcovia a nimi riadení úradníci. V jednej z diskusií na SOL sa čitateľ okrem početných sťažností na vyslovene úbohú kvalitu dodávanej "pitnej" vody do verejnej vodovodnej siete dočíta aj ne rovnako úbohú čistotu komunikácií v meste.
Z diskusie vyberáme:
Beno | 20-12-2015 07:53:19 |
Prosim vas, co sa to deje v Seredi v tychto dnoch, tak hnusne cesty nie su v ziadnom inom meste, uz ani ciary na cestach nie je vidiet. Po Sulekovskej a Cepenskej od Horneho Cepena sa valia desiatky nakladnych aut plnych zeminy ktora z nich opadava, to blato sa potom roznasa do celeho mesta. Kde je mestska policia, kde su poslanci z tychto ulic?
Fero | 20-12-2015 15:04:27 |
Je to sice tema o vode, ale neda mi zareagovat na to, co tu bolo spomenute. Cesta jeden velky, obrovsky hnoj. Cele mesto ma cesty ako keby sme neboli mestom, ale chlievom. Niekto by sa mal spamatat.
Diskutujúci sa nemýlia, v meste sú cesty naozaj špinavé tak, ako to nepamätáme niekoľko rokov späť, niektorí občania sťažujúci sa telefonicky tvrdia, že aspoň desať. Neviem to objektívne posúdiť, no keď občan hovorí a dokonca píše, asi je na čase samosprávou ho vypočuť.
Alebo je jeho hlas vypočuteľný a dôležitý naozaj iba dva mesiace pred voľbami?